Armintxe (Lekeitio). Labar-arte multzoaren aurkikuntzaren kronika\nArmintxe (Lekeitio). Labar-arte multzoaren aurkikuntzaren kronika Nabaria\nIdatzita ADES Espeleologia Elkartea\nLaburpena: 2016ko maiatzaren 1ean, ADES Espeleologia Elkarteak labar-arte multzo garrantzitsua aurkitu zuen Lekeitioko Armintxe kobazuloan. Zorioneko aurkikuntza hau jende askoren lanaren ondorioa izan da, hurrengo lerroetan ikusiko duzuenez. Beste behin ere, Felix Ruiz de Arkaute espeleologo tolosarrak behinola esandakoa frogatu da: “katemailak ez du ezer balio, kate osoa da beharrezkoa”.\nArmintxeko muinoa, ezagutzen ditugun haitzuloen topografia poligonalarekin (2016ko uztailean). Labar-arteduna erdikoa da, handiena. Argazkia: Google Maps (ADES-ek moldatua)\nArmintxe, Arbintze, Arbeatx, Arbiatx... Lekeitio ekialdean kokatzen den karehaitz muino txikiaren izenak aldaera asko ditu. Historikoki arte-basoz eta ortu txikiz estalia izan bada ere, 200 urtetik honako garapen urbanistikoak asko eragin dio, batez ere azken 50 urteetan. Gaurko lekeitiar gehienek halere, gaztetan, bertan artadi eremu zabalak ezagutu ditu oraindik; haien artean hainbat kobazulo.\nADES Elkartearen lan eremu nagusietako bat da Lea-Artibai. Duela zenbait urte gabiltza bertako haitzuloen katalogoa osatu nahian. Lan honen barruan zulo berriak aurkitzen ditugu, noski, baina lehendik ezagutzen genituenak ere errebisatzen gabiltza. Izan ere, azken urteetan arkeologoekin izandako elkarlanaren ondorioz, euskal espeleologook labar-artea identifikatzen ikasten ari gara, eta horren harira hainbat kobazulotan orain arte oharkabean pasatutako arte-multzoak aurkitu ditugu.\nZentzu horretan, interesgarria iruditu zitzaigun zenbait herritarrek Armintxeko muinoari buruz kontatu zigutena. Antza denez, gaur egunean Larrotegi eta Letraukua auzoak lotzen dituen oinezko bidearen inguruan koba handia zegoen; gure informatzaileek ziotenez, herriko gazte guztiek ezagutzen zuten, eta barruan leize bat omen zuen, ausartenek sokaz jaisten zutena. Gure aurreko GEV taldeak ere (Grupo Espeleológico Vizcaíno) horren erreferentzia argitaratu zuen bere katalogoan, 1968 urtean.\nEsan beharra dago, gure ohizko peskisetan, Lekeitio inguruko urei buruzko informazioak ere biltzen aritzen garela, eta paper zaharren artean 1796an perito batek herriko hainbat kobazulori buruz egindako azterketa aurkitu genuen, haietatik ura ateratzeko aukerak aztertuz. Besteak beste, eskuizkribu hau aurkitu genuen:\nLekeitioko Udal Artxiboko 001432/03 dokumentua. Argazkia: ADES\nPista gehiegi, jaramonik ez egiteko. Egun batez, informatzaile batek (Santi Bideganeta) kokapenari buruzko zehaztasun ugari eman zizkigun, beste hainbat daturekin: bere esanetan, kobazulo hori oinezko bideak estali zuen, eta seguru aski antzinako sarrera bete-betean apurtu zuten. Zehaztasun guzti horiekin, nahikoa izan zen bide bazterrari begira joatea kareharrizko multzoa aurkitzeko; eta hango belarra eta sasia pixka bat kenduta, lurrez eta harriz betetako galeria baten aztarnak aurkitu genituen. “XX” bezala katalogatu genuen, gure ikerketa eremuan hobeto begiratzea merezi duten “puntu interesgarri” bezala alegia.\nZuloa eskola baten ondoan zegoen, ehunka ume pasatzen diren bidearen mota barrenean. Honek esplorazioa konplikatzen zigun: harriak kentzearekin batera, zulo arriskutsua bistan utziko genuenez, lan guztiak egun bakarrean egin beharko genituen (esplorazioa, topografia, argazkiak, laginak) gero dena berriro itxi eta ongi disimulatua lagatzeko. Konplikatuegia.\nHorrela, Armintxeko koba bi-hiru urte “lotan” geratu zen, dozenaka beste “XX” puntukin batera... aurtengo urtera arte.\nAzken urteetan labar-artearen errebisioak Lekeitio inguruan ekarri duen emaitza ikusita (Atxurrako multzoa aurkitu berri genuen), Armintxe inguruak interes berezia hartu zuen; beraz esplorazio hori egitea lehenetsi genuen. Bertan zerbait azal zitekeen susmoa genuenez, egun horretan AGIRI-ko lagun arkeologoak ere gonbidatu genituen.\nEsandako moduan, behar handia zen denbora gutxitan egiteko: horregatik, lanak banatze aldera, jende asko bildu ginen. Lehenengoa obra-lana izan zen: eskonbroa ateratzea, alegia. Lurra, harriak, hormigoi zatiak... Pixkanaka, galeria betetzen zuen hondakin multzoaren goiko aldean pasabide estua zabaldu genuen; eta horren ostean... galeria baten goiko aldera ailegatu ginen. Segituan konturatu ginenez, sarrera berri batean geunden, hondeamakinek nahi gabe irekitakoa, eta tonaka eta tonaka harriz estaltzen saiatu zirena; izan ere, gu eskonbroz osatutako piramide erraldoi baten erpinean aurkitzen ginen; galeriaren eskuin aldetik gora joanda, gure informatzaileek deskribatutako sarreraren barrualdera ailegatu ginen, harri blokez itsutua, graffiti zaharrekin. Han zegoen leize beldurgarri hura ere, gazteek jeisteko erabiltzen zuten soka lodi eta guzti. Ezker aldera joanda, berriz, hondakinen piramidean behera, galeria nagusira ailegatu ginen; ikusi genuenez, hondeamakinek hainbat tona eskonbro botata sarrera buxatzea lortu zuten; zorionez, handik aurrera galeria zabalik aurkitu genuen, bere edertasun orijinalarekin.\nanimalien irudiak, oso argi ikusi leiteke\nOhi bezala, esplorazio prozedurarekin jarraitu genuen: aurretik puntako taldea, bide posibleak aztertzen eta besteei bidea erakusten; gero, mapa topografikoa egiten ari diren lagunak; argazki taldea; laginak jasotzen eta galeriak miatzen doazenak... Espeleologook egunean egindakoa kronika pertsonal batean jasotzeko ohitura dugunez, onena, gutako batek egun horretan idatzitakoa transkribatzea izango da:\n“160501: Armintxe (Lekeitio). Hasierako asmua zan kobia zabaltzia, katalogatzia eta atzera ixtia, baiña ustekabia egon da. Derrubio artifizialen tapoia errez zabaldu dogu, eta sartu gara. Eskuma-ezkerrera pixkat juanda, konturatu gara sarrera historikua eskumara doian galerixan 20 bat metrora zeguala; gu sartu garan hau barrixa da, seguraski kamiñua egitteko zabalduta eta obrakuak barriro tapauta (parte emon barik, hau delitua da?). XXX barrutik ibilli danian konfirmau desku berak gaztetan ezagututako kobia hauxe dala, behera doian leza batekin-eta (sokak ondiok han zeguazen). Barrurutz juanda, topo egitten hasi gara eta puntako taldia aurreratu da. Kobiak 3 nibel dakaz, eta barrenengo nibeletik sifoi batera allegau dira; gorenengo nibelian sartu diranian, gela birjina batera sartu dira, eta horma-sapaixan 7x4m inguruko panel haundi bat topau dabe, grabauez beteta. Begibistan 4-5 figura identifikau doguz (zaldixa, ahuntza, felido pare bat, trazo meandriformiak eta klabiformiak) baiña dan-dana grabauez beteta dago. Topografixan bertara allegau gara, eta krokis/marrazki bat eginda (topo barriro egin biharko da eta) kanpora egin dogu. Sarreria 200 kg harri ingurukin blokeau dogu, eta Foru Aldundixari parte emon detsagu babes neurri urjentiak martxan jartzeko. Bio aldetik, Quaestus eta txitxara txiki batzu jaso doguz.”\nAurkikuntzaren eguneko irudi panoramikoa. Argazkia: ADES\nHarrezkero, esplorazio osoa (oraindik amaitu ez duguna) aurkikuntza honek baldintzatutakoa izan da. Bisita errejimen zorrotza ezarri da (atera kontuak: ADES-eko hainbat lagun ere sartu ezinda geratu dira), koba barruan egindako lan bakoitza minutuka neurtu da, labar-artea aurkitu dugun eremuak saihestuz. Galeria batzuk esploratu gabe daude, hara hormak ukitu gabe sartzeko modua asmatu behar dugulako...\nEsan beharra dago, komunikabideetan agertu den panel nagusiaz gain, irudi gehiago ere aurkitu ditugula, zaldiak batez ere, galeria nagusiaren hainbat lekutan. Honekin batera, errealitate lazgarria agerian geratu da: koba honek izan dituen eraso urbanistikoek barrutik doan errekari bidea itxi diote, eta euri denboretan, galeria nagusia urez betetzen da... hainbat eta hainbat grabatu urpean utzi arte. Eta haiek hondatuz, jakina (lokatzez estaliak daude). Horretara, ezinbestekoa bihurtu zaigu kobaren (Armintxeko muino osoaren) portaera hidrologikoa ulertzea, urari ateratzeko bideren bat ireki ahal izateko, eta labar-arte multzoaren hondatze prozesua geldiarazteko.\nHorretarako, datozen hileetan lan espeleologikoek garrantzi berezia hartuko dute, batez ere esplorazioaren, hidrologiaren, geologiaren eta, zer esanik ez, arkeologiaren lan eremuak koordinatuz. Jende askotxo izango da elkarren artean konpontzeko, baina ahaleginak mereziko du!\nIrakurrita 71 bidar


AISA, herritar etorriberrientzako hastapeneko euskara eskolak Oiartzunen\nOtsailaren 15a arte eman daiteke izena Euskara zerbitzuan\nOarsoaldeko Euskara Batzordeak herritar etorriberrientzako hastapeneko AISA euskara eskolak antolatu ditu eskualdeko lau herrietan. Oiartzungo kasuan ere, munduko gainerako herrietatik etorri berri diren eta herrian erroldatuta dauden 16 urtetik gorako herritarrei zuzenduta dago ikastaroa.\nEuskarazko lehen hurbilpena egin nahi da ekimen honekin. Eta modu honetan, euskaltegietako hurrengo urratsak emateko bultzada erraztu. Ikastaroa laburra izango da, 60 ordukoa. Otsailaren 25ean hasi eta ekainaren 21ean bukatuko da, asteko lau orduko erritmoan. Astean bi orduko bi saio jasotzeko aukera egongo da, edota larunbat goizetan lau orduko saioa egitekoa. Eskolak Intxixu AEK- emango dira, baina lekua aldatzeko aukera ere egongo da, hala nahi bada.\nOtsailaren 15era arte egongo da izena emateko aukera (egun hori barne). Horretarako Udalaren Euskara zerbitzura jo beharko da:\nOiartzungo Euskara zerbitzua. Telefonoa: 943 49 38 42. Helbidea: Fermiñene etxea. Aialde, 2.\nMatrikularen prezioa 5 € izango da eta kostu horri aurre egiteko laguntzei buruzko informazioa galdetzeko gomendatzen dugu. Gainera, ikasturte bukaeran, ikastaroaren aprobetxamendu egokia egin duten ikasleek ikastaroa egin izanaren agiria eskuratuko dute.


Hansgrohe Eskoriatza/Urnieta ekitaldia - Setalde Group\nAste honetan, Hansgroherekin batera, gure iturgintzako instalatzaileentzako eta dekoratzaileentzako prestakuntza-ekitaldi bat egin dugu Urnietako eta Eskoriatzako gure ordezkaritzetan.\nEkitaldi honetan, Hansgrohek enpresa gisa duen historiaz eta bere produktuetan egindako aurrerapenez hitz egin dugu, eta gaur egungo nobedadeak ere aurkeztu dizkigute, adibide praktikoekin. Gai komertzialak eta teknikoak ere jorratu ditugu.\nHau guztia gure bezeroentzako eskaintza esklusiboekin 2 egun hauetan.\nFormakuntzarako interesa eta laguntza erabatekoa izan da, gure bezero eta komertzialak oso pozik atera dira prestakuntzatik, zalantzak galdetzeko aukera izan baitute eta hurbiletik izan ahal izan baitituzte ANA RISCO (Training and Product Manager) eta Hansgohe Barcelonaren Christop Doven (Technical Service Manager).\nBertaratutako guztiei esker, apurka-apurka ekitaldi txikiak egiten hasi ginen, gure bezeroak eguneratu eta markekin harremanetan egon zitezen.


NAZIOARTEKO AHOLKU BATZORDEAREN bilera, NEW YORK 2013\nNazioarteko Aholkularitza Batzordeak gogoeta egin du elikagaien bioaniztasunari buruz, eta nekazaritzaren eta sukaldaritzaren arteko elkarrekintza aztertuko du.\nNazioarteko Aholkularitza Batzordeak kide berriak izango ditu, Joan Roca eta Enrique Olvera, eta laugarren topaketa egingo du irailaren 23 eta 24n, New Yorken. Ben Shewry australiar sukaldaria izango da gonbidatu berezia, eta Dan Barber, ekitaldiaren anfitrioi edo gonbidatzailea.\nBi egunetan zehar, Kontseiluak, Basque Culinary Centerreko Zuzendari Nagusi Joxe Mari Aizeagarekin batera, gogoeta egingo du elikagaien bioaniztasunari buruz, baita nekazaritza eta sukaldaritzaren elkarrekintzari buruz ere. Aurten, Kontseiluak 23an biltzar bat antolatuko du honako gai hau lantzeko: “Haziak: zaporearen etorkizuna lantzen”. Bioaniztasuna eta zaporeen tokiko identitatea mehatxatua dagoen garai honetan, biltzarrak elkarrizketa sustatuko du sukaldarien, ekoizleen eta hazietan adituan direnen artean. Estatu Batuetako 30 chef gonbidatu dituzte.\nDan Barber –Estatu Batuetako eragin handiko sukaldaria eta 2009an Sukaldari Onenari emandako James Beard Saria- Blue Hill Restaurant at Stone Bars-en egingo den bilerako gonbidatzailea izango da.\nNazioarteko Aholkularitza Kontseiluak urtero gogoeta egin eta eztabaidatzen du gastronomiari lotutako hainbat gairi buruz, eta horri esker, gogoeta estrategikorako talde bihurtu da, Chef edo Sukaldeburuen Unibertsitate den Basque Culinary Centerren eginkizunarekin bat eginez.


Hondakin batzordeak bere proposamenak azalduko ditu auzoetan\nmaiatza 11, 2013\tNork:\tErrenteriako Hitza\t-\nErrenteriako Hondakin Batzordeak zazpi hilabete daramatza martxan, eta bertan atera duen ondorio nagusia, hondakinak herriko “benetako arazo” direla izan da. Hala, prozesu horretan bertan hainbat proposamen egin ditu horri irtenbide bat ematearren, eta herritarrekin partekatzeko asmoz, bilerak egingo ditu auzoetan, urtarrilean egin bezala. Iztietan hasiko da ostegunean.\nInformazio saio horietan parte hartzera animatu dituzte deialdia zabaldu dieten auzotar guztiei. Norbaitek bilerara joaterik izango ez balu bere ekarpenak edo kezkak helarazteko posta elektroniko bat jarri dute: hondakinakIAK[a bildua]googlegroups.com.\nHauek dira oraingoz antolatu dituzten lehen saioak:\nHilak 16 (osteguna): Iztietako Gurekin auzo elkartean, 19:30ean.\nHilak 16 (osteguna): Agustinetako Agustintxo auzo elkartean, 19:30ean.\nHilak 21 (asteartea): Beraun, Galtzaraborda eta Igantziko bizilagunei zuzenduta, Koldo Mitxelena institutuan.\nHIlak 22 (asteazkena): Alabergako Arditurri auzo elkartean, 19:30ean.\nUrte hasieran ekingo diete Juan Wollmer plaza berritzeko lanei\nFesta batzordeak bilera deitu du asteart ...\nNork: Lezoko Hitza - Urt 17, 2015\nTxupinazoa zaindu eta gozagarri egiteko ...\nNork: Errenteriako Hitza - Uzt 5, 2014\nKreditu modifikazioa medio, zenbait esku ...\nNork: Irungo Hitza - maiatza 30, 2014\nKultur dinamizatzaile lanpostuaren beharra ...\nNork: Errenteriako Hitza - maiatza 28, 2014\nUrte hasieran ekingo diete Juan ...\nGabonetako argiak pizteko ordutegia ...\nDonibanen igandean ospatuko dute ...\nMerkataritza txikia ez babestea egotzi d ...\nNork: Errenteriako Hitza - Urt 29, 2015\nOarsoirriak aisialdi taldeak "Ideien ...\nDispertsioaren liburuxka aurkeztuko du Sa ...\nNork: Errenteriako Hitza - Urt 28, 2015\nOarso Taldeak 'mozal legea'-ren ...\nNork: Errenteriako Hitza - Urt 27, 2015


Lidertza galdu dute mutilek Zarautzen - CD Anaitasuna\nZarautz KE 2\nZehaztasun falta izan dute mutilek Zarauzko Asti zelaian, eta bigarren porrota jaso dute jarraian\nOhorezko Mailako mutilek denboraldiko hirugarren porrota jaso dute Astin. Orain arte etxetik kanpo jokatutako neurketa guztiak irabazita bazen ere, Zarauzko Astin eten da bolada ona. Atearen aurrean kamuts agertu zen taldea, eta 38. eta 63. minutuetan zarauztarrek egindako golei berandu eman zion erantzuna taldeak.\nNahikoa neurketa ona egin zuten gure mutilek Zarautzen. Egindako jokoagatik eta lanagatik gehiago merezi izan zuen taldeak, baina atearen aurrean asko huts egin zuten. Lehen zati ona, serioa egin zuten Artetxeren taldeak. Zarautzek baloia atzetik ateratzea nahi izan zuen eta hasierako minutuetan gure mutilei kostatu egin zitzaien aurkariaren baloi irteera ondo tapatzea. Gero, ondo presionatuta, luze jokatzera behartu zuen taldeak Zarautz. Orduan, etxekoen zelaian jokatu zituzten minuturik gehienak gureek, presioa eraginkorra izan baitzen. Nagusitzen joan zen taldea poliki-poliki, eta erasoko egoera onak eta golaukera garbiak izan zituzten gorrixek; garbiena Mikel Aramendik izan zuen.\nLuze jokatzera behartu zuen Anaitasunak Zarautz, eta bizkarrera min egiteko asmoa garbi utzi zuten. Halere, 38. minutuko korner jokaldi batean egin zuten gola etxekoek. Bat eta hutsekoak eragina izan zuen Anaitasunaren jokoan eta une batean galduta izan zen taldea; kontrakorrontean aritu ziren mutilak.\nAtsedenalditik bueltan, aurrera egin zuen taldeak berdinketaren bila. Aurkariaren area ingurura iristea lortzen zuen Anaitasunak behin eta berriz, baina baloia galdutakoan taldeak ez zuen presio ona egin, eta etxekoek arriskutsu aritu ziren kontraerasoan. Ez zuen neurketa nahi adina kontrolatzerik lortu taldeak. Berdinketa egiteko aukera pare bat abagune garbi izan zituzten gorrixek, baina 63. minutuan Zarautzek egin zuen bigarrena. Golaren aurretik Zulaikari egindako falta eskatu zuten gureek, baina epaileak ontzat eman zuen etxekoen gola. Neurketa maldan gora bazuen, aldapa gogorragoa aurkitu zuen Anaitasunak azken ordu erdian.\nAsko egin zuen aurrera orduan, baloia luze gehiago jokatuz. Estutua emateko denbora nahikoa zegoen Astin, eta taldeak izan zituen abagune ederrak horretarako. Bigarren zatia joan-etorrikoa bihurtu zen, ordea, Anaitasunak estutua eman nahi zuelako eta Zarautzek kontraerasoan erabaki nahi zuelako partida. Estutua emateko aukera, ordea, oso berandu iritsi zitzaion Anaitasunari, Unai Perezek 90. minutuan egin baitzuen bi eta batekoaren gola. Perezek lehen aldiz jokatu zuen hasieratik mutilen lehen taldearekin. Paper ona burutu zuen gazteak.\nPena izan zen markagailuko aldea murrizteko gola lehenago egin ez izana. «Taldeak erasoko pentsakera du, eta goraipatzekoa da, baina bidea ondo ez bada ixten aurkariak kontraerasoan min egitea dakar», azaldu zuen Artetxe entrenatzaileak neurketaren amaieran. Erasora irtendakoan «defentsa lanarekin ahaztu» zirela adierazi zuen entrenatzaileak. Halere, aurreko asteko neurketarekin alderatuta «taldeak beste aurpegi bat» eman zuela azpimarratu zuen.\nZarautzen galduta lidertza galdu du taldeak, Eibarrek Mutrikuko San Miguel zelaian huts eta bi irabazi baitzuen. Datorren asteburuan Tolosa arerio zuzena hartuko dute Txerloian mutilek. Lehen itzulia amaitzeko Tolosa hirugarren sailkatua eta gaur gaurkoz liderra den Eibar taldea hartuko dituzte gorrixek, Txerloian. Sailkapenean aurrerapausoa emateko abagunea izango ditu taldeak etxean, eta zaleen harmailako berotasuna ezinbestekoa izango da.


Bi elementu mota ezberdin egiten dituenez, bakoitzaren kasuan jarraitzen duen prozesua arin-arin aztertuko dugu:\nPauso hauek ematen ditu abarkak egiteko:\n1. Larruaren gainean orkoi metalikoa jarri, eta ertzak zorrozten ditu. Prentsaren presioaren bidez, berriz, moztu egiten ditu orkoiak.\nZorroztutako aldea kanpoaldera begira gelditzen da, eta zorroztu gabea barrualdera.\n2. Zulatzeko makinaren bidez, zulo mordo bat egiten dio larruari ertzean. Hain zuzen ere zulo hauetatik pasako da gero abarka lotzeko lokarria.\n3. Piezak higatzeko makinan, apur bat jan edo mehetu egiten du orkoiaren ertza.\n4. Azpialdean “krepelinazko” geruza bat eramango duten piezei, une honetan josten die pieza hau.\nKrepelinak abarkaren oin-zola bakarrik estaltzen du, eta bi zeregin izaten ditu: bata, garrantzitsuena, lurra, harriak edo bestelako elementuren bat zapaltzean oina babestea, eta, bestea, ez irristatzea.\nGaur egun, ia abarka guztiek eramaten dute krepelina. Dantza txapelketetan lehiatzeko erabiltzen diren abarkak dira eramaten ez duten bakarrak.\n5. Punta josten du. Eskuz egin dezake, zig-zag moduan -horrela egiten ziren garai batean, eta horrela gelditzen dira politen-, edota makinaz. Prezioaren aldetik merkeagoak izaten dira makinaz jositakoak.\n6. Piezari buelta ematen dio, jositako zatia barrualdera gelditzen dela.\n7. Nylonezko lokarri bat zuloetan barna sartu eta estutuz, abarka osatzen joaten da. Era berean, abarkak oinetara lotzeko lokarria joango den lekuetan begizta batzuk jartzen ditu.\nNylonezko haria ipintzen du berak, arrantzarako erabiltzen dena bezalakoa.\n8. Kotoizko lokarri beltz lodia ipintzen du.\nDuela bi hilabetera arte, berak egiten zituen lokarri hauek, kotoizko hariekin. Txirikordatzeko hiru makina eta karreteak bobinatzeko makina bat zeuzkan horretarako.\nBesterik dira apaingarritarako edo giltzatarako egiten dituen abarka txikitxoak; edonola ere, orain arte azaldutako pauso guztiak ematen dira hauen kasuan ere.\n20tik 48ra bitarteko abarkak egiteko -48. zenbakia da egiten dituen guztien artean handiena-, behiaren larrua erabiltzen du, taninoarekin edota landareekin ondua. Kromoan ondutako larruek baino askoz ere kolore eta ehundura politagoa izaten dute.\nAbarka txikientzat, berriz, 20. zenbakitik beherakoentzat alegia, ardi larrua erabiltzen du, biguinagoa delako.\nTaninoan ondutako larrua Gernikako Vascongada Zurrategian eta Galdakaoko Tenería Bilbaína-n erosten du -Bizkaian biak-, eta ardi larrua, berriz, Palentzian.\nLandareen bidez ondutako behi larruarekin egiten ditu.\nGehieneko neurria 16 x 8,5 x 9 cm-koa izaten da.\nMaterialak berak baldintzatzen du gehienezko neurri hori; handiagoa eginez gero, deformatu egingo litzateke.\nPauso hauek jarraitzen ditu:\n1. Larrua moztu.\n2. Piezak tindatu, normalean marroi ilunean.\n3. Grabatu. Horretarako, ezten txiki batzuk dauzka. Mailu batekin larruaren gainean kolpatuz egiten ditu marrazkiak.\n4. Ertzak alakatzen ditu, 45ºko angeluak sortuz.\n5. Piezak itsasi.\n7. Gabila txiki batzuen bidez, taparako bandatxo batzuk ipintzen ditu. Gero, larruzko puska txiki batzuekin estaltzen ditu gabilen buruak.\n8. Barrualdea urde larruz estaltzen du.\n9. Ezten batekin, honako testua daraman zigilu bat jartzen die behealdean:\n10. Garbitu, eta argizari pixka bat ematen die.


Campanha d'Arisa - Wikipedia, entziklopedia askea.\nBarruti Pamierseko barrutia\nKantonamendu canton of Le Mas-d'Azil\nLes Bordes-sur-Arize, Carla-Bayle, Daumazan-sur-Arize, Le Mas-d'Azil, Montfa eta Montbrun-Bocage\n279 (2018ko urtarrilaren 1a)\n130 (%46.6) 142 (%50.9)\nCampanha d'Arisa (okzitanieraz Campanha d'Arisa, frantsesez eta ofizialki: Campagne-sur-Arize) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 281 biztanle zituen.\n2007an Campagne-sur-Arize udalerrian erroldatutako biztanleak 266 ziren. Familiak 120 ziren, horien artean 52 pertsona bakarrekoak ziren (24 bakarrik bizi ziren gizonak eta 28 bakarrik bizi ziren emakumeak), 36 seme-alabarik gabeko familiak ziren, 20 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 190 etxebizitza zeuden, 131 familiaren etxebizitza nagusia ziren, 39 bigarren erresidentzia ziren eta 20 hutsik zeuden. 176 etxeak ziren eta 11 apartamentuak ziren. 131 etxebizitza nagusietatik 104 bere jabearen bizilekua ziren, 19 alokairuan okupaturik zeuden eta 8 doan lagata zeuden; 6 etxek bi gela zituzten, 24 etxek hiru zituzten, 39 etxek lau zituzten eta 61 etxek bost zituzten. 81 etxek euren parking plaza propioa zuten azpian. 68 etxetan ibilgailu bat zegoen eta 40 etxetan bat baino gehiago zituzten.\nCampagne-sur-Arize udalerriko biztanleria-piramidea 2009an .\n2007an lan egiteko adina zuten pertsonak 144 ziren, horien artean 91 aktiboak ziren eta 53 inaktiboak ziren. 91 pertsona aktiboetatik 77 lanean zeuden (46 gizon eta 31 emakume) eta 14 langabezian zeuden (3 gizon eta 11 emakume). 53 pertsona inaktiboetatik 24 erretiraturik zeuden, 14 ikasten zeuden eta 15 "bestelako inaktibo" gisa sailkaturik zeuden.\n2009an Campagne-sur-Arize udalerrian 127 unitate fiskal zeuden, 256,5 pertsonek osaturik. Pertsona bakoitzeko diru-sarrera fiskalaren mediana urteko 12.691 euro zen.\n2007an zeuden 13 komertzioetatik, 2 erauzte enpresak ziren, 1 janari enpresa zen, 2 bestelako produktu industrialen fabrikazioko enpresak ziren, 2 eraikuntza enpresak ziren, 4 ibilgailuen saltze eta konpontze enpresak ziren eta 2 zerbitzu enpresak ziren.\n2009an zeuden norbanakoentzako 4 zerbitzu publikoetatik, 1 funeraria zen, 2 igeltseroak eta 1 argiketaria.\n2000. urtean Campagne-sur-Arize udalerrian 14 nekazaritza-ustiategi zeuden, 774 hektarea erabiltzen.\nDaumazan-sur-Arize (3,0 km)\nLes Bordes-sur-Arize (3,6 km)\nCastex (4,7 km)\nCastéras (5,0 km)\nCarla-Bayle (5,1 km)\nSabarat (5,2 km)\nMontfa (5,4 km)\nMontbrun-Bocage (5,7 km)\nLe Mas-d'Azil (5,8 km)\nOrriaren azken aldaketa: 15 urria 2021, 21:39.


"Efektuak ez nabaritzea da lan on baten emaitza guretzat" - Irutxuloko Hitza : Irutxuloko Hitza\n"Efektuak ez nabaritzea da lan on baten emaitza guretzat"\nJon Serrano, Drama FX\nHandia filmeko efektu bereziak egiteaz arduratu da Drama FX enpresa. Bertako kidea da Jon Serrano (Bidebieta, 1976). Pelikulako efektu bereziengatik Goya sarietarako izendatu eta irabazi egin dute. Nolatan hasi zinen efektu berezien munduan? 1999an, Saroben, arte eszenikoen gunean ikasi nuen. Hortik, telebistako atrezzoa egiten hasi nintzen, eta ondoren, pixkanaka arte zuzendaritzan eta publizitatean sakondu nuen. Mundu horretan hastean ohartu nintzen ez zegoela inguruan inor efektu bereziekin lan egiten zuenik eta orain dela 10 edo 11 urte poliki-poliki hasi nintzen. Lehenengo euria egiten ikasi nuen, eta gero gainerakoak. Ondoren, Madrilera joan nintzen mundu horretan dabilen jendea ezagutzeko asmoz, baina han ez zidaten kasu handirik egin. Orduan aitaren garajean hastea erabaki nuen eta Mariano Garcia, gaur egungo bazkidea, batu zitzaidan proiektura. Bi garaje erosi genituen eta elkarrekin lanean hasi ginen. Gero garajeak txiki geratu zitzaizkigun eta Andoainera mugitu ginen pabiloi batera. Hor lekua genuen film handiagoetan parte hartu ahal izateko. Orain, Martutenen gaude. Zein efektu egiten dituzue eta nola? Hemen ez dugu ezer ordenagailuekin egiten, dena fisikoki egiten dugu. Gehienbat efektu meteorologikoak egiten ditugu –haizea, elurra, euria– baina baita eztandak edo sua moduko efektuak ere. Prestatuta edukitzen dituzue edo filmetarako espresuki egiten dituzue? Gauza batzuk prestatuta edukitzen ditugu, adibidez behe-lainoa edo sua egiteko gauzak, baina gero film bakoitzak bere testuingurua dauka. Hau da, pelikula baten filmaziora joaten zarenean lokalizazioaren arabera egokitu egin behar dugu eta gauzak lekuaren arabera moldatu. Handia filmean behintzat asmatu zenuten. Zein efektu erabili zenituzten? Handian gehienbat elurra egitea egokitu zaigu, baina baita euria, behe-lainoa edo garaiko tiroak ere. Azken hauek egitea ez da batere erraza izan 1830eko tiroak egin behar izan ditugu. Elurrez inguratutako eszenei dagokienez, plano oso handiak hartzeko Baqueira-Beretera (Lleida, Herrialde Katalanak) joan ginen paisaia elurtuen bila, baina esaterako, Joakin –Altzoko handia– behe-laino artean galtzen den unea plato batean grabatu genuen. Makinak jarri genituen sabaian, horrela, goitik behera elurra jauzteko. Efektu bereziak grabatu ostean filma nola geratu den ikustea harrigarria izango da, ezta? Ikasten ari naiz pelikulak diren moduan ikusten. Baina urte askoan filmak ikusten nituenean atzean dauden efektu bereziak bakarrik ikusten nituen. Denbora asko behar da efektu bereziak grabatzeko? Gu normalean errodajeetara joan eta etorri ibiltzen gara. Hau da, efektu bereziak filmatzen dituzten egunetan soilik hartzen dugu parte, baina Handiaren kasuan ia egunero. Zein izaten da prozesua? Lehenengo gidoiaren desglosea egiten dugu eta hor efektu berezien inguruko oharrak gehitzen ditugu. Ondoren, produktoreekin eta zuzendariekin hitz egiten hasten gara. Normalean zuzendariek efektu pilo bat nahi izaten dituzte eta gero produktoreak esaten digu zenbat diru dagoen gauzak egiteko. Hasieratik erantzun ona eduki zuen filmak. Egia esan hasieratik izan da guztia ikaragarria. Nik lehen aldiz Handia aurre estreinaldi batean ikusi nuen Tabakaleran, eta asko gustatu zitzaidan. Pelikula ederra egin genuela iruditzen zitzaidan, baina inoiz ez da jakiten gero zein bide izango duen. Goya saria ere lortu zenuten. Pozik eta harrituta hartu genuen izendapena eta ondoren saria irabaztea ikaragarria izan zen. Gainera oso talde polita osatu dugu, lagunak gara denok eta aspalditik ezagutzen dugu elkar. Orain filma berriro egin beharko bazenute, aldatuko zenuke zerbait? Nahiago dut horretan ez pentsatu, hala ere, seguru aski zerbait aldatuko nuke. Dena den, gustura gaude egin genuen lanarekin. Efektuak ez nabaritzea da guretzat lan on baten emaitza, eta horixe izaten da askotan zailena: efektu txikiak eta apenas nabaritzen ez direnak egitea. Esaterako, orain dela gutxi Ane izeneko film labur bat grabatu genuen Gasteizen. Sute ugari ageri dira bertan eta horiek egitea nahiko erraza da, baina une batean Anek metxero bat eskuan duela begiekin pizten du eta hori adibidez oso zaila da. Handia filmean parte hartu duten beste lagun batzuekin ere hitz egin dugu. Pascal Gaign, musikaria: “Azken uneraino egon ginen xehetasun guztiak lantzen” Andoni de Carlos: “Kostatu egingo zaigu hankak berriro lurrean jarri ahal izatea”


LEGE OHARRA | Elgoibar Musika Eskola\nInformazioaren eta Merkataritza Elektronikoaren Gizartearen Zerbitzuei buruzko uztailaren 11ko 34/2002 Legea betez, jakinarazi nahi dizugu www.elgoibarmusika.eus interneteko domeinuaren titularra honako hau dela: Inazio Bereziartua Musika Eskola Elkartea (G20143707), helbidea: Aita Agirreren Plaza, 4, 20870 Elgoibar (Gipuzkoa), telefono zenbakia: 943 74 21 45, helbide elektronikoa: elgoibarmusika@gmail.com, Euskadiko Elkarteen Erregistroan izena emanda A.S.R.P.G.01551 zenbakiarekin.\nInazio Bereziartua Musika Eskola (hemendik aurrera “Inazio Bereziartua Musika Eskola” edo “eskola”) Musika Eskola baten berezko zerbitzuak ematen dituen elkarte bat da.\nwww.elgoibarmusika.eus, hain zuzen, Inazio Bereziartua Musika Eskolaren jabetzako web gunea da. Erabiltzailea borondatez sartu ahal izango da bertan, eta gainera, sartzea doakoa da. Web gune honetan nabigatzeak esan nahi du erabiltzaileak ezagutzen eta onartzen dituela bertako lege oharrak, erabilera baldintzak eta bertako cookie politika eta pribatutasun politika. Erabiltzaileak ez baditu onartzen erabilera baldintza horiek, eta beraz, ez badie onespena ematen, ezingo du web gune honetan nabigatu.\nErabiltzaileek galarazita izango dute eduki faltsuak edo okerrak txertatzea edo jakinaraztea; esan nahi baita, ezingo dute eman Inazio Bereziartua Musika Eskola, beste erabiltzaile batzuk edo hirugarrenak nahasteko moduko edukirik. Erabiltzailea bera izango da, horrenbestez, ematen dituen datuekin eragindako kalteen erantzule bakarra.\nInazio Bereziartua Musika Eskolak ahalegin handia egiten du web gunean argitaratzen diren edukietan akatsik egon ez dadin. Beraz, beretzat gordetzen du edonoiz horiek aldatzeko eskubidea. Inazio Bereziartua Musika Eskolak espresuki uko egiten dio web gune honetako edukietako akats edo hutsegiteengatiko erantzukizunari eta baita horien egiazkotasun-, zehaztasun- eta gaurkotasun-faltaren ondoriozko kalteengatiko erantzukizunari ere.\nwww.elgoibarmusika.eus web guneak beste web gune batzuetarako estekak jar ditzake. Inazio Bereziartua Musika Eskolak ez du bere gain hartzen estekatutako gune horietako ezein edukiren erantzukizunik; izan ere, ez du horien gaineko eta horietan eskainitako eduki, produktu eta zerbitzuen gaineko erantzukizunik. Zerbitzu horien helburua, hain zuzen, erabiltzaileei beste informazio-iturri batzuen berri ematea da; horregatik, erabiltzailea soil-soilik bere erantzukizunpean sartuko da eduki horietara, bertan araututako baldintzen arabera.\nInazio Bereziartua Musika Eskola ez da web gune honen edo bertako edukien erabileratik eratorritako edozein ondorio edo kalteren erantzulea izango, informatika-kalteak eta birusak txertatzea kontuan hartuta. Inazio Bereziartua Musika Eskolak ez du bermatzen web gunean ez dela inolako birusik edo bestelako elementurik izango, kanpoko hirugarrenek txertatutakoak, eta erabiltzaileen sistema fisiko zein logikoei kalteak ekar diezazkieketenak; nolanahi ere, eskura dituen bitarteko guztiak erabiliko ditu, horrelakorik gerta ez dadin.\nInazio Bereziartua Musika Eskolak beretzat gordetzen du noiznahi, aldez aurretik oharrik edo azalpenik eman gabe, web gune honetako diseinua, konfigurazioa eta informazioa aldatzeko edo ezabatzeko eskubidea, baldin eta beharrezkoa dela iruditzen bazaio. Inazio Bereziartua Musika Eskolak ez du bere bizkar hartuko aldaketa horiek ekar ditzaketen kalteen erantzukizuna. Dena den, eskura dituen bitarteko guztiak erabiliko ditu, erabiltzaileei aldaketa horien berri emateko.\nWeb gune honen jabetza-eskubideak, eta baita bertako orrialde, pantaila, informazio, itxura zein diseinu, produktu eta zerbitzu, marka, logo, lelo eta gainerakoen jabetza-eskubideak ere, Inazio Bereziartua Musika Eskolarenak dira, non eta ez den bestelakorik adierazten.\nwww.elgoibarmusika.eus web gunean sartzeak edo bertan nabigatzeak ez du esan nahi, inola ere, Inazio Bereziartua Musika Eskolak bere jabetza intelektual edo industrialaren eskubideei uko egiten dienik, edo erabiltzaileari bere erabilera pertsonalerako utzi edo baimena (erabatekoa edo hein batekoa) ematen dionik. Norbaitek lan horiek baimenik gabe erreproduzitu, banatu, merkaturatu eta eraldatzen baditu, Inazio Bereziartua Musika Eskolaren jabetza intelektualaren eskubideak urratuko ditu.\nBaldintza hauek guztiak aldatu ahal izango dira, baldin eta Inazio Bereziartua Musika Eskolak noizbait egokitzat jotzen badu; bai lege-aldaketei egokitzeko, bai bestelako hobekuntza batzuk egiteko. Aldaketa horiek indarrean egongo dira web gune honetan argitaratzen diren unetik aurrera. Inazio Bereziartua Musika Eskolak eskura dituen bitarteko guztiak erabiliko ditu, erabiltzaileei aldaketa guztien berri emateko.\nInazio Bereziartua Musika Eskolaren eta erabiltzailearen artean sortutako harremana, hain zuzen, aplikatzeko modukoa den legediari eta eskumena daukan jurisdikzioari buruz indarrean den araudian xedatutakoak arautuko du. Nolanahi ere, araudiak aurreikusten badu aldeek eskumen baten mende jarri behar dutela, Inazio Bereziartua Musika Eskola eta erabiltzailea, dagokien beste zeinahi eskumeni espresuki uko eginda, Eibarko Epaitegi eta Auzitegien mende jarriko dira.\nErabiltzaileak ez baditu baldintza hauek betetzen edo web gunean azaltzen diren edukien okerreko erabilera egiten badu Inazio Bereziartua Musika Eskolak Zuzenbideak ematen dizkion neurri zibilak eta penalak (ekonomikoak barne) hartuko ditu ez-betetze hauek zigortzeko.\nLege Oharrari buruzko fitxategia deskargatu


Bi Euskal Herriak | Iritzia | Berria\nEderto baten datza Antonio Machado Colliureko hilerri xumean. Zenduen erbeste gozoan, Espainiako errepublikako banderak ditu lagun, poema txatalak harri azpietan, erromileta beti freskoak eta jendea, beti jendea multzoka klik eta klik, hilobia gibelean. Bat-batean, kantuan hasi da araldea, Joan Manuel Serraten ahairez: «Bada bizitzen hasi nahi duen/ espainol bat, bizitzen hasi dena…».\nBiziki maite dute ikerlari hispanistek poema. Gerora zer gertatu zen ikusita, bi Espainiak biltzen omen ditu bertan, biak elkarrekin, baina makilaka bata besteari, Goyaren koadro hartan bezala, «…bizitzen hasi dena/bizitzen hasi den Espainiaren/eta aharrausika dabilen Espainiaren artean». 1912an eman zuen argitara poema Machadok, gerra hasi baino 24 urte lehenago.\nMuturka hasi gabetanik ere, sarritan etorri izan zait bi zati eginiko herriarena. Asteon, irudiz bete zait mugikorra. Bilboko Guggenheimen, trajez uniformatutako goi-karguak multzoan, EITBren 40. urteurrenaren ospakizunetan. Colliureko hilerri txikian, kantuan jarraitzen du taldeak: «Mundura zatozen espainoltxo hori/zain zaitzala Jainkoak…». Bilboko irudietan, tarteka edota atze samarrean, euskaraz aritu diren profesional batzuk, aurkezleak gehienak. Ez da euli kaka 40 urte.\nBat-batean, mobilean, lagunaren mezua: «Euskal irratiak: 40 urte». Solasaldia da, ez Guggenheimen, Iruñeko Zaldiko Maldiko elkartean baizik. Xipri Arbelbide, Marie Agnes Gorostiaga, Mikel Bujanda, Julen Zelaieta, Reyes Illintxeta… periferiak bazterrera bidalitako izenak gehienak. Bilboko ospakizuneko bakan batzuek baino ezagutzen ez dituzten profesionalak. Colliureko adioak ez du samurra amaiera: «Bi Espainiatako batek/bihotza dizu izoztuko».\nBi Euskal Herriek ez dute gerrarik behar izan elkarrengandik urruntzeko. Aski izan dugu autonomismoaren egunerokotasun basatia. Nork izoztu didan bihotza, nik behintzat badakit.


Cementos Lemonako langileek enpresa-hitzarmen ona adostea lortu dute | LAB SINDIKATUA\nIndustria Industria Química Cementos Lemonako langileek enpresa-hitzarmen ona adostea lortu dute\nCementos Lemonako langileek enpresa-hitzarmen ona adostea lortu dute\nHilabeteetako negoziazio eta mobilizazioen ondoren, LABek Hitzarmen Kolektiboa adostu du Cementos Lemonan, 130 langileko Arratiako porlan fabrikan. Akordio hau LABek deitutako mobilizazioek egin dute posible, baita mobilizazioak gogortzeko erabakiak ere, Cementos Lemonaren ehungarren urteurrenaren bezperetan. Enpresa honen 100 urteak hainbat belaunaldiren lanaren ondorio dira, eta akordio duin bat lortu ezean borrokan jarraitzeko jarrera irmoa erabakigarria izan da.\nEdukiei dagokienez, gure balorazioa oso ona da. Guretzat ezinbestekoa zen ondorengo hiru gaiak jasotzea:\n-Lan baldintzak hobetzea. Akordioak KPItik gorako soldata igoerak jasotzen ditu, eta igoerak ditu gaueko plusean eta produkzio priman. Enpresak zuen malgutasuna murriztu egin da, eta baimendutako soldatak hobetzeaz gain, zigor araudia aplikatzean enpresaren eskumena mugatu da.\n– Enpresak aurrez ezarritako langileen arteko desberdinatasunak ezabatu dira. “Mando molino”ko langileen egoera hobetu da, eta haien egoera blindatu da, lanpostuak eduki gabe uzteko tentazioari aurre eginez. Harrobiko langileen kasuan, soldata diskriminazioa (soldata eskala bikoitza) kendu da, soldatak gorantz berdinduz.\n– Etorkizunerako bermeak. Bi kontratazio berri adostu dira, eta langile kopurua mantentzeko konpromisoa lortu, inoiz Cementos Lemonako hitzarmen baten jaso izan ez dena.\nAzaldutako edukiez gain, harro gaudela esan nahi dugu:\n-Negoziaketa honetan izan dugun eredu parte hartzaileagatik, etengabean langile guztiekin baina bereziki\ngai bakoitzarekin zuzeneko lotura zuten langileekin hartu emanetan egon garelako.\n-Cementos Lemonan lan harreman eredu berri baten bidean urratsak eman ditugulako, interes partikularren gainetik interes orokorra ezarriz, ez beste zaharkitutako sindikalgintza ereduetan bezala. Izan ere, enpresa eroso zegoen interes partikularrak lehenesten zituen ereduarekin.\nAmaitzeko, Cementos Lemonako langileak zoriondu nahi ditugu azaldu duten kemenagatik. Merezi dugu lortutako akordioa. Dena den, hau urrats bat besterik ez da, eta gure etorkizunaren defentsak borroka berriak ekarriko dizkigu.


Bizikletaz, hobe kaskoa jantzita | Consumer\nPediatriako eta neurologiako adituek azpimarratu dute kaskoa beti babes garrantzitsua dela garunerako\nZirkulazioko Erregelamendu Orokor berriak bizikletaz ibiltzeko kaskoa nahitaez erabili behar izatea ez da gustatu txirrindulari talde eta adituen artean. Hala ere, elkarte zientifikoek, hala nola Neurologiako Espainiako Elkarteak eta Lehen Mailako Arretako Espainiako Pediatria Elkarteak (AEAP), garuna babesteko elementu garrantzitsu gisa erabiltzearen alde egiten dute. Artikulu honetan azaltzen da zergatik den ezinbestekoa kaskoa bizikletan erorikoen ondorioak murrizteko.\nIstripuak bizikletan eta garuneko lesioak\nAzken urteotan bizikletaz egindako joan-etorrien tasa jaitsi egin den arren, espezialistek diote ez dela ahaztu behar kaskoa erabiltzea bezain segurtasun-neurri errazak. Izan ere, frogatua dago erorketetan izandako kalteen larritasuna murriztu egiten dela: garezurreko lesioaren eta garun-lesioaren eta heriotza nozitzeko arriskua murrizten du.\nTxikienetan funtsezkoa da kaskoa erabiltzea, baldin eta 2010eko Trafiko Zuzendaritza Nagusiaren datuak (DGT) kontuan hartzen badira 10 eta 14 urte bitarteko zirkulazio-istripuetan hildakoen %20 bizikletaz ibiltzen zirelako eta burezurreko lesioak arrazoi nagusia izan zirelako.\nBestalde, hiriguneko aurkakoek txirrindulariek pairatzen duten istripu-tasa txikia dute. Hala ere, DGTren agiriaren arabera (Espainiako bide-istripuei buruzko datu nagusiak 2011), 4.526 bizikleta-istripu izan ziren urte hartan: 49 hildako, 589 zauritu larri eta 4.301 zauritu arin. Baina Espainiako osasun-erakundeen datu-baseek diote bizikletarekin lotutako zauritu larrien kopurua sei aldiz handiagoa dela; izan ere, ordenaren indarrek parte hartzen duten istripuen zifrak bakarrik kuantifikatzen dira, baina ez soilik txirrindulariak edo oinezkoak tartean daudenean. Ospitaleetako alten estatistiken arabera, 3.767 zauritu larri izan ziren, eta horietatik %17k buruko lesioak izan zituzten (622 paziente).\nHiriguneetan derrigorrezkoa ez den kaskoaren kontra daudenek ere eskatzen dute, traumatismo kranial txikia baitute hirian. Espezialistek, ordea, hiri barruko istripu baten ondorioz ospitaleratutako txirrindularien %20ak garezurreko lesioa jasaten duela erakusten dute.\nKaskoa eta bere babes-efektua: espezialisten iritzia\nAEAP elkartearen arabera, nerabeen %80k ez du kaskoa erabiltzen bizikletan ibiltzen denean, eta %6k ere ez du erabiltzen motorrean doanean\nKanadako Osasun Elkarteak (CMA) berriki egindako azterketa batek berretsi du kaskorik gabeko txirrindulariek hiru aldiz aukera gehiago dutela traumatismo kranial baten ondorioz hiltzeko. Era berean, Espainiako Neurologia Elkarteko (SEN) adituek (Carlos Tejero, adibidez) diote organismo horrek garuneko edozein kalte eragiten duten istripuak saihestu nahi dituela, eta, horregatik, bizikleta ere erabiltzea defendatzen duela.\nKaskoaren enpleguari dagokionez, Lehen Mailako Atentzioko Espainiako Pediatria Elkartearen (AEAP) Osasunerako Hezkuntza Taldeak babes-elementu hori nola onartu zuen azaldu zuen. Horretarako, 13 eta 18 urte bitarteko 2.400 neraberen lagin bati buruzko zundaketa egin zuten. Eta emaitzak ez dira batere lasaigarriak izan: %80k ez du kaskoa erabiltzen bizikletan ibiltzen denean, eta %6k ere ez du motorrean joaten.\nEra berean, ikerketa askok diote kaskoaren erabilerak gutxitu egin dezakeela garezurreko lesioaren arriskua, edozein adinetan %63 eta %88 bitartean, eta heriotza gertatzeko probabilitatea %26 dela. Gainera, ematen duen babesa antzekoa da, tartean ibilgailu motorduna badago ere. Aurpegiko lesioei dagokienez, %65 murriztu dira.\nPediatrek herrialde osoan lan gutxi egiten dutela azpimarratzen dute, bai bizikleten erabiltzaileen artean, bai motoaren, haur eta nerabeen artean. Hori dela eta, araudi berria ezartzen laguntzen dute, eta txirrindulariak kaskoa erabiltzera behartzen dute.\nNerabeen artean kaskoa erabil dadin sustatzea\nArgi dago kaskoa bizirik ateratzen bada, erabilera sustatu beharko dela, batez ere, zuhurtziagabekeriagatik istripu gehien eragiten dituen adin-tartearen artean. Baina, nola? Araudi berriak bere erabilpena bultzatuko du, isunik ez izateko, eta hori, eraginkorra izateko, nerabearen poltsikoan bertan eragin beharko luke, ez gurasoenean.\nMaría Jesús Esparza, AEEpeko Lehen Mailako Atentzioko pediatra, interesgarria izango litzatekeela uste du, kanpaina horietan, kanpainen bidez, kirolari edo musikari ezagunak eta miretsiak bizikletaz, eta, hala, bizikletaz ibiltzeko. Era berean, oso baliagarriak izango lirateke institutuetan prebentzio-hitzaldiak, ez erabiltzearren zer gal daitekeen azaltzeko, hilkortasun-datuak eta istripuengatiko lesioak, besteak beste bizikletarenak, emanez.\nHala ere, hori ez da hain erraza. Zenbait prebentzio-arau irakatsi nahi izan ditu familiak, eta, adin horretara iristean, aholku asko falta dira. Begi-bistakoa da lagun-taldeak funtsezko pisua duela nerabearen jokabidean, Espartzarentzat”, “taldean eragitea, gazteei zuzendutako kanpainekin, eraginkorragoa da. Gurasoek eredu izan behar dute bizikletan ibiltzen badira, bai seme-alaba txikiak badituzte, bai seme-alaba nerabeak badituzte”. Eta, jakina, “bere jarrera ez da pitzadurarik gabe mantendu behar, nerabeekiko beste edozein desadostasunetan bezala, baina borrokekiko elkarrizketa eten gabe, bilatzen ez dutelako lortu nahi den helburua, mutilek kaskoa eramatea baizik”, gaineratu du espezialistak.\nKaskoa jartzea behartzen duten legeen emaitza\nLege hau ezarri den beste herrialde batzuetan, erabilera handitu egin da (batzuetan, hazkundea %30 eta %75 artekoa izan da), eta urratze kraniofaziala eta heriotza nozitzeko arriskua gutxitu egin da. Datuen arabera, bizikleta-istripuetako heriotza-tasa erdia baino gehiagora jaitsi da, eta burezurreko lesioak %18tik %45era. Ikerketek erakusten dutenez, kaskoaren erabilerak nabarmen murrizten ditu istripuen ondorioak.\ngarun istripu traumatismo


Rajoyk, Urkulluk, Masek eta Colauk lekuko gisa deklaratu beharko dute | Mundua | Berria\nRajoyk, Urkulluk, Masek eta Colauk lekuko gisa deklaratu beharko dute\nHilaren 12an hasiko dute U-1aren epaiketa, eta hiru hilabete iraungo du. Epaileek uko egin diote nazioarteko begiraleen presentziari. Katalunian greba orokorrerako deia egin dute ostegunerako\nANCk Europako Batzordearen Bartzelonako egoitza okupatu zuen atzo. Irudian, kontzentrazioa. ENRIC FONTCUBERTA / EFE\nKataluniako prozesu subiranistaren aurkako epaiketa otsailaren 12an hasiko dute, Espainiako Auzitegi Gorenean. Matxinada, diru publikoaren erabilera bidegabea eta desobedientzia delituak egotzi dizkieten hamabi politikariak akusatuen eserlekuan eseriko dira egun horretatik aurrera: Oriol Junqueras, Carme Forcadell, Jordi Sanchez, Jordi Cuixart, Raul Romeva, Joaquim Forn, Jordi Turull, Josep Rull, Dolors Bassa, Santi Vila, Carles Mundo eta Meritxel Borras —presoak Madrilera eraman dituzte—. Horiekin batera, auzitegiak lekuko gisa deklaratzera deitu ditu, besteak beste, Mariano Rajoy Espainiako presidente ohia, Iñigo Urkullu Eusko Jaurlaritzako lehendakaria, Artur Mas Kataluniako presidente ohia eta Ada Colau Bartzelonako alkatea. Atzodanik hasita, akusatuen defentsek 11 eguneko epea dute ahozko saioak prestatzeko.\nHiru hilabete iraungo du epaiketak, eta 500 lekuko inguru pasatuko dira epaileen aurretik. Fiskalak eta Estatuaren Abokatutzak 256 testigu eskatu zituzten, eta epaileek denak onartu dituzte; Voxek, herri akusazioak, 69 lekuko eskatu zituen —ez dizkiote denak onartu—; eta auzipetuen defentsek, 400 baino gehiago. Sona handiko jendea deitu dute deklaratzera: esaterako, Soraya Saenz de Santamaria Espainiako Gobernuko presidenteorde ohia, Cristobal Montoro Espainiako Ogasun ministro ohia, Roger Torrent Kataluniako Parlamentuko presidentea, Enric Millo Espainiako Gobernuaren Kataluniarako ordezkaria eta Gabriel Rufian eta Joan Tarda ERCren Espainiako Kongresuko diputatuak. Horiez gain, 2017ko urriaren 1ean, independentzia erreferendumaren egunean zauritu zituzten herritar batzuen lekukotzak ere entzungo dituzte, baita Katalunian zeuden polizienak eta guardia zibilenak ere.\nAldiz, Gorenak ezezkoa eman die, besteak beste, Felipe VI.a Espainiako erregearen eta Carles Puigdemont Kataluniako presidente erbesteratuaren testigantzak entzuteko eskariei; epaileek argudiatu dute Auzipetze Kriminalerako Legeak Espainiako erregea salbuetsi egiten duela deklaratzeko beharretik, eta, Puigdemonten kasuan, «prozesuaren parte pasibo» izan zenez, ezin dutela haren testigantzarik onartu.\nNazioarteko begiraleen presentziari ere ezezkoa eman diote epaileek. Defentsen eskaria zen, baina autoan argudiatu dute ez dagoela halakoren beharrik, epaiketa streaming bidez zuzenean emango dutelako: «Ondorioa da begirale bilakatu nahi duen edozein herritarrek hala egiteko aukera izango duela». Auzipetuen lekukotzak katalanez egiteari buruz, ez dute iritzirik eman, eta «katalan hizkuntzaren bi itzultzaile egotea egokia izango dela» baino ez du esan.\nEpaiketako saioak astearte, asteazken eta ostegunetan egingo dituzte, 10:00etan hasita. Lehenak otsailaren 12rako, 13rako, 14rako, 19rako, 20rako eta 21erako finkatu dituzte, eta egun horietan galdekatuko dituzte auzipetuak. Egutegiari dagokionez, zeresan handia emango du otsailaren 12ak; epaiketa abiatuko den egun berean hasiko baitute Espainiako Kongresuan aurrekontuen osoko zuzenketei buruzko eztabaida —datorren asteazkenean amaituko da zuzenketa horiek aurkezteko epea—, eta Pedro Sanchez Espainiako presidenteak Kataluniako alderdi independentisten babesa beharko du aurrekontuak aurrera ateratzeko.\nU-1aren epaiketaren dataren berri jakin eta berehala, Quim Torra Kataluniako presidentea nazioarteko komunitateari mintzatu zitzaion atzo, katalanez eta ingelesez, kontseilari guztiak alboan zituela: «EBrena [Europako Batasunarena] eta nazioarteko komunitatearena ere bada katalan demokraten arazoan». Bereziki, eskatu zien adi egoteko «oinarrizko eskubideen urraketei».\nArratsalderako, Biltzar Nazional Katalaneko (ANC) hogei bat kidek Europako Batzordearen Bartzelonako egoitza okupatu zuten, eta gau osoa han geratuko zirela jakinarazi zuen ANCren presidente Elisenda Paluziek. Mezu argia helarazi zioten Europari: esku hartzeko. Datorren asteari begira, CSC intersindikalak greba orokorrerako deia egin zuen ostegunerako, epaiketa hasi baino bost egun lehenagorako.\nEgun horri begira, Espainiako Gobernuaren eledun Isabel Zelaak adierazi zuen epaiketak «berme guztiak» izango dituela. «Emozioak baretzeko beharra dago».


terrazak | Mondraberri Arrasateko Ataria\nMondraberri - 2020-05-15 5\nOrdu horietan garbiketa zerbitzua, herritar goiztiarrak,... kalean dabiltzanez kontuan hartuta, Udalak ordutegia malgutu du, Ibai-Artek hala eskatuta. Beheko testua: Udala. Ibai-Arte Arrasateko Merkatari eta Zerbitzuen elkarteak eskaera egin dio Arrasateko Udalari alarma egoerak irauten duen bitartean terrazak irekitzeko ordutegia malgutu dezan. Terrazen...\nTerrazak ireki dituzte segurtasun neurriak hartuta, eta eguraldiak lagun. Horren adibide bat 1990 Gastroteka da. Horretarako, aurrez lan batzuk egin behar izan dituzte: "zerotik hastea bezalakoa izan da, gauza berri ugari bete behar direlako". Hainbat bezero terraza erabiltzen hasi...\nGontzal - 2020-04-30 1\nGobernu espainiarrak iragarri du tabernek eta jatetxeek euren terrazen azaleraren soilik %30 erabili ahalko dutela. Hala ere, Arrasateko Udal-gobernuak erabaki berri du ostalariek terrazen azaleraren bikoitza, segurtasun neurriak bete daitezen. Arrasateko ostalari ugarirentzat euren terrazaren %30 soilik erabili ahal izatea...


ARARTEKO, 6.3. Marianen lekukotasuna: ezgaitasun fisikoa duen 25 urteko emakumea\nMarian 25 urteko emakume bat da, Gizarte Lanean diploma eskuratu zuena Deustuko Unibertsitatean eta Familiako bitartekaritzako eta esku-hartzeko graduondokoa duena. Aldarte bikainarekin eta adore berdinarekin, engainurik gabe hitz egin digu bere bizitzako esperientziari buruz. Garun paralisia du, eta mugitzeko bere gaitasunari erabat eragiten dio horrek. Adimena, ordea, berean mantentzen du.\n"Gertatzen dena da muga batzuk dituen gorputz batean giltzapetuta nagoela, baino adimenaren aldetik ez dut inolako arazorik".\nOso ume goiztiarra izan zen, 900 gramo besterik ez zituen pisatzen jaio zenean, eta garun paralisia jasan zuen txikitan.\n"Inkubagailuan sartu ninduten, oxigenoa ematen ari zitzaizkidan. Nik apneak nituen, arnasa hartzea ahazten zitzaidan eta, orduan, monitoreak soinua ateratzen zuen. Baina halako batean nire amak inkubagailutik atera ninduen eta ondoren atzera inkubagailuan sartu ninduen berriro, eta erizainei pasa egin zitzaien monitorea konektatzea. Orduan, halako batean arnasa hartzea ahaztu zitzaidan eta monitorea itzalita zegoen. Orduan ordu laurden-edo geratuko nintzen arnasarik gabe, eta, ondoren, erizain bat irten zen eta beltz nengoela ikusi zuen. Beltz geratua nintzen erabat, jantzita daramazun galtza bezala. Orduan ipurdian joka hasi zitzaizkidan. Orduan nik negar egin nuen, bai, baina garun kaltea egina zegoen. Alta eman zidaten, ama nirekin joan zen etxera, eta nik haur normal batek bere eboluziorako normalak diren gauzak egiten ez nituela ikusi zuen, adibidez burua tente mantentzea, esertzea edo biltzea...".\n"Orduan nire amak buelta ugari egin zituen eta sendagileak esaten zion: ‘oso goiztiarra da, jabetu egin behar zara oso neskatila goiztiarra dela’. Beno, eta nire ama etxera joaten zen baina kezkaturik. Halako batean, ordea, neurologo batengana jo zuen eta hark zera esan zion hitz hauekin: ‘zuk ez al dakizu zure alabak garun paralisia izan duela jaioberritan?’. Nire amak: ‘ba ez’ ‘(…) ba jakizu maila intelektualean ez duela kalterik jasan, baina bai, ordea, mugikortasunarenean (…). Zure alaba, agian, iritsiko da ibiltzea, baina iristen bada ere makuluak erabilita izango da’. Eta begira non nagoen orain, gurpil-aulki batean. Itxaropen faltsuak eta guzti eman zizkidaten, beraz".\nSeta eta balio propioz betetako bizitza bat eta baldintzarik gabeko familia laguntza eduki eta gero, egun Bilboko Udalean ari da lanean. Orain hilabete baino gutxiago hasi zen lanean.\n"FEKOORrek (Gutxitasun fisikoa edo/ta organikoa duten Bizkaiko Pertsonak koordinatzeko federazioa) enplegu zerbitzua du. Eskaintza batzuk iritsi zitzaizkien LAN EKINTZAREN bitartez (Bilboko Udala), eta dei egin zidaten, eta curriculuma ikusita ni hartu ninduten".\nMarianen mendetasun egoera Bizkaiko Foru Aldundiak aitortu egin du III. Graduko 1. mailan. Marianek esan digu III. Graduko 2. mailakoa dela ez dutela erabaki, ahalmen intelektuala ukitu gabe duelako, esfinterrak kontrolatzen dituelako eta aulki elektrikoa erabili ahal duelako. Ez dago balorazio horrekin ados; are gehiago esatearren, hiru aldiz errekurritu du, nahiz eta arrakastarik gabe.\n"Begira, uler diezadazun, sendagaiak noiz hartu behar ditudan kontrola dezakedala baloratzen dute. Bai, noski baietz, baina amak ematen ez badizkit, nik ezin ditut hartu. Edo etxean eta etxetik kanpo arriskuei aurre egiteko gai naizela. Bai, noski baietz, baina nik balorazioa egiten zuenari azaldu nion bezala, nik esan dezaket: ‘ama, sukaldea erretzen ari dela!’, baina amak ateratzen ez banau, hil egingo naiz, badakizu? (…) Nik esfinterrak kontrolatzen ditut, egia da, baina, zertarako balio dit niri horrek ondoren komunera joan ezin banaiz?... Bada, esfinterrak kontrolatzen ditudalako soilik hiru puntu kendu zituzten. (...) Balorazioa egiteko baremoak beste gauzak batzuk eduki beharko lituzke kontuan".\n"Edo, adibidez, aulkiarena. Ongi da, nik aulkia daramat, eta, nolabait, autonomoa naiz, baina, adibidez, aulkiak gainditu ezin duen zintarri batekin topo egiten badut, nik laguntza behar dut. Haiek uste dute gurpil elektrikoa eramateagatik autonomoa zarela jada, eta puntuazioa jaisten dizute berriro ere (...). Lehenengo errekurtsoa aurkeztu nuenean, puntuazioak gora egin zuen pixka bat, aulkiarena aldatu egin zutelako, etxera etorri zen bigarren sendagileak eskuzko aulkia nerabilela ikusi zuen-eta".\n"FEKOORren errekurtsoen gaiarekin aholkularitza eman zidaten".\nMendetasun egoeraren aitorpenak familia inguruneko zaintzetarako prestazio ekonomikoa (FIZPE) jasotzeko eskubidea eman dio. Lehen, familian kobratzen zen Gizarte Segurantzak emandako diru kopuru bat ardurapeko seme-alaba bat edukitzeagatik, eta kopuru horrek hirugarren pertsona baten laguntzaren osagarria zuen (% 75eko edo gehiagoko ezgaitasuna edukitzeagatik). Azken osagai horren zenbatekoa FIZPEtik kentzen da, biak bateraezinak direlako. Horrela, FIZPEtik kobratzen duena, 2010. urtean, 350,79 euro dira. Horrela, bada, "Mendetasun Legea" deitzen den horren aplikazioak 350,79 euroko hazkundea ekarri du familiako hileko diru-sarreretara.\nAitzitik, Bilboko Udalean lan egiten hasi den une honetan, Marianek bizi duen arazoak zerikusia du bere lana egin ahal izateko laguntza pertsonal bat edukitzeko beharrarekin:\n"Ez bakarrik ni eraman eta ekarri nazan, baizik eta, baita ere, telefonoa har dezan, ura eman diezadan, jaten eman diezadan, bilera batean zenbait ohar har ditzan, berokia jar diezadan... (...) Nik, nire egunerokoan... laguntzaile pertsonalarengatik edo laguntzen nauen norbaitengatik izango ez balitz... nik ezingo nukeen nire kabuz ezer egin. Irakurri dezaket, baina jan, komunera joan, zuk normalean inoren laguntzarik gabe egin ditzakezun bizitzako gauza horiek... nik ezin ditut egin".\nIII. Graduko 1. mailan, laguntza pertsonalerako prestazio ekonomikoa, 625,47 eurokoa da. Laguntzaile pertsonalaren Gizarte Segurantzako gastuen batura eta kontratatu behar duen aseguruaren kostua, hark adierazi duenaren arabera, 180 eurokoa da. Gainerako kopuruarekin, 450 euro inguru, ezinezkoa litzateke laguntzaile bat lanaldi osoan kontratatzea, beraz, soldataren zati handi bat xede horretarako erabili beharko luke.\n"Baino hori ez da larriena... benetan gogorra dena da Bizkaiko Foru Aldundian prestazio hau emateari buruzko esperientziarik ez dagoenez eta laguntzailea nola kontratatu behar den inork ez dakienez, ezta zer paper eraman behar diren ere, nire ama eta ni ziba modura gauzkatela leihatilaz leihatila".\n"Lanean hasi naizen honetan begira zein egoeratan nagoen. Laguntzaile bat behar dut, prestazioa eskatzera zoaz eta inork ez daki ezer. Funtzionario batek ez eskatzeko ere gomendatu izan digu leihatila batean. Oso minduta nago".\n"Hasiera batean esan zidaten pertsonari alta eman behar zitzaiola etxeko langileen araubide berezian, ondoren Gizarte Segurantzan; ezetz, autonomoetan alta har zezala. Ondoren autonomoetara jotzen duzu eta esaten dizute gaixoak zaintzeko atalean dela, baina zenbat ordaindu behar zen ere ez zekiten...".\nUdaletxean udan duten lan ordutegia 8:00etatik 14:00etara bitartekoa da. Egun, goizeko 7:00etatik 9:00etara eta 14:00etatik 15:00etara FEKOORrek eskainitako laguntza programa bat du. Gainerako denboran, alegia, 9:00etatik 14:00etara laguntza pertsonala emateko pertsona bat kontrataturik du. FEKOORren programa laster bukatuko da, eta, orduan, beharrezkoa izango da laguntzailea ordutegi zabalago batean kontratatzea, zehazki 8:00etatik 15:00etara.\n"Espero dugu laguntza pertsonala eskuratzeko prestazio ekonomikoa ahalik eta lasterren iristea, izan ere, hilabete honetan ardurapean seme-alaba bat edukitzeagatik eskuratutako prestaziorik gabe geratuko gara eta baita FIZPEtik gabe ere".\nLanean hasi eta Gizarte Segurantzan alta hartzerakoan, ardurapean seme-alaba edukitzeagatiko pentsioa iraungi egiten da automatikoki, FIZPE laguntza bezalaxe. Ondorioz, datorren hilean ez du jada prestazio hauetako bakar bat ere kobratuko, eta bere soldata ia osoa laguntzaile pertsonala kontratatzeko erabiliko du.\n"Hitz egin dezagun argi. Antza denez, autonomia pertsonala sustatzen duen lege bat da… Gauzak erraz jarri ordez, bidean oztopoak jarri da egiten dutena. Laneko merkatura sartzen garen pertsonon gizarteratzearen alde egin ordez –ezgaitasunaren gaian modan dagoen hitz hori–, egiten dutena trabak jartzea da".\nMendetasun egoera aitortzeko prozedurari dagokionez, Marianek esan digu 2007an aurkeztu zuela mendetasun egoera aitortzeko eskaera, eta urtebete behar izan zutela hura ebazteko. Etxean egindako balorazioari dagokionez, Marianen ustea da balorazioa egin zuen sendagileak ez zuela bisita egin aurretik bere egoeraren gaineko informaziorik jaso:\n"Egia esan, apur bat iraingarriak iruditu zitzaizkidan galderak egin zizkidan. Gobernuko lehendakaria nor zen eta zer egun zen galdetu zidan. Pentsatzen dut karrera bat ikasten ari nintzela ere ez zekiela".\n"Uste dut pertsona baten etxera joan aurretik espedientean jasotzen diren txosten medikoa eta gizarte txostena irakurri beharko lituzketela, horrela, gutxienez, kontu pixka bat gehiagorekin ariko lirateke".\n"Niri sendagile bat bakarrik etorri zitzaidan, baina ez Aldundiko sendagile bat, baizik eta Sendagileen Elkargo Ofizialeko sendagile bat".\nLehenengo ebazpena eta gero, BAPen onespena beste lau hilabete igarota egin zen.\n"Une hartan eskubidez eskura nitzakeen prestazioen artean, FIZPE aukeratu genuen, nire ama nitaz arduratzen zelako egun osoan. (…) Ia inoiz bakarrik geratzen ez naizenez, telelaguntzako zerbitzua ez genuen eskatu (…). Bizkaian ez dago prestazioen arteko bateragarritasunik. Hala eta guztiz ere, udalek ELZ eskaintzen dute FIZPE ere eskuratu arren. Hori gertatzen da adibidez nire herrian, Barakaldon. Aitzitik, nire ama galdetzera joan zen eta esan zioten hamar urteko itxaron zerrenda zegoela".\nBere bizitza osoan zehar gozatu ahal izan dituen baliabide publikoei dagokienez, esan digu arreta goiztiarrik ez zuela eduki.\n"Ni jaio nintzenean, arreta goiztiarraren kontu hori ez zegoen oso garatuta. 10 hilabetean zehar eta hamabost egunean behin errehabilitazioa besterik ez nuen izan. Orain hiru urteetara arte iristen da, nahiz eta badakigun garun paralisiaren edo bestelako aniztasun funtzional fisiko batzuen kasuan 6 urteetara arte jasotako arreta ezinbestekoa dela".\nMarianek hezkuntza sistematik nola igaro zen adierazi digu:\n"Haur Eskola egin nuen ikastetxea ez zegoen egokituta. Aldi hartan laguntzeko pertsona bat eduki nuen. Lehen hezkuntzan, ikastetxea irisgarria zen. Aldi horretan, zehazki seigarren mailan, bost hilabete egin nituen ikastetxera joan gabe, Hezkuntza Sailak ez zidalako laguntzailea bidaltzen. Nire ama Lakuan esertzera eta guzti iritsi zen protesta modura. Beti izan da borrokalaria; orain esan diot uzteko borroka egiteari, orain nire txanda dela".\n"Nik ordenagailuarekin idatzi dezaket, inolako egokitzapenik egin gabe. Joystik bat bakarrik behar dut sagua mugiarazteko. Liburua jartzeko atril berezi bat ere behar dut. Bada, atrila iristeko hiru urte behar izan ziren, eta Lehen Hezkuntzako lehenengo mailan eskatutako ordenagailua DBHko 4. mailan ekarri zidaten".\n"Nire esperientzia kaskarrena institutukoa izan zen. Heziketa Fisikoko irakasleak izkina batean uzten ninduen, eta ‘ez dakit zurekin zer egin’ esan ohi zidan. Eta ordubete pasatzen nuen izarrei begira. Nik denbora hori aprobetxa nezakeen irakasle taldeak prestakuntza handiagoa izan balu ezgaitasuna duten pertsonei eman beharreko arretaren gaian".\n"Unibertsitate pribatuan oztopo arkitektoniko ugari topatu nituen, eta baita oso solidaritate gutxi ere ikaskide batzuen partetik. Unibertsitate pribatuan ez duzu laguntzaile bat publikoan bezala. Nire amak laguntzaile baten hiru ordu estaltzen zituen diru-laguntza bat lortu zuen. Gainerakoetarako, bera zegoen".\nBabeseko gizarte sistemari dagokionez, FIZPEri buruz jada esan dugunaz aparte, hiru urtetik behin gurpil aulkia aldatzeko laguntza bat jasotzen du, gurpil aulkiaren kostuaren % 50ekoa hain zuzen. Etxean laguntzeko garabia Bizkaiko Foru Aldundiak diruz lagundutakoa da % 100ean, baina momentuz ez dute eskatu.\nMarianek adierazi digu asko direla ezgaitasuna duen pertsona batek dituen ezohiko gastuak.\n"Nire kasuan, aulkiarentzako bateriak, 3 urtetik behin aulkiaren kostuaren % 50, idazteko sistema bereziak, agenda, sendagaiak, gurasoak etxean izango ez diren une zehatzetan pertsonaren bat kontratatu beharra edo fisioterapia gastuak daude, izan ere, osasun publikoak ez dit inoiz fisioterapiarik eskaini. Beti bide pribatutik ordaindu izan dut, ASPACEren laguntzarekin –Aspacek bai jasotzen dituela diru-laguntza publikoak–. Hori horrela izan da hiru urte nituenetik eta 20 urtera iritsi arte, astean behin. Azken horrek, gutxi gorabehera, 120 euroko gastua zekarren hilero".\nMarianen ama erabat arduratu izan da Marianez, eta oraindik ere egiten du. Ondorioz, ezinezkoa izan zaio laneko merkatuan sartzea.\n"Gainera, nire amak ezin izan ditu oporraldiak planeatu nire aitarekin bakarrik edo asteburuak harekin, nirekin baitoa toki guztietara. Horrek guztiak bere bizitza pertsonalari eta bikoteko bizitzari eragiten dio. (...) Zerbait egin ahal izan badu, pertsona bat kontratatu behar izan da, eta hori oso garestia da soldata bakarra duen familia batentzat".\n"Zorionez, FEKOORrek asteburuko irteerak antolatzen ditu (hilean behin) erabiltzaileentzat. Hori benetako arnasaldia da familientzat. Zerbitzu hauek oso garrantzitsuak dira".\nEgunerokotasunari dagokionez, esan digu egunero goizeko 6:00etan esnatzen dela, lanean 8:00etan hasteko. Zaintzaileek egiten duten lan goraipagarria azpimarratu du.\n"Nire gurasoek komunean jartzen naute, dutxatu egiten naute, jantzi, eta gosaltzen ematen didate. 6:45ean FEKOORreko programako laguntzailea nire bila dator, metrora joateko. Metroan guztia ondo badago, ez dago aparteko arazorik. Igogailu bat matxuratuta badago, bada txangoa egin behar dut. Udaletxean laguntzaileak ateak irekitzen dizkit, ordenagailua jartzen dit, ura edaten ematen dit… 9:00etan nik kontratatutako laguntzailea dator. Lanaldia amaitzen dudanean etxera eramaten naute berriro ere. Nire amak bazkaltzen ematen dit, siestan jartzen nau eta ondoren paseatzera ateratzen nau eta askaria ematen dit. Etxera itzultzen gara, afaltzen ematen didate eta lotara eramaten naute. Gauez jarrera aldaketak behar ditut, beraz, nire ama gauean lau aldiz jaikitzen da horiek egiteko. Esaten ari natzaizun honekin pentsa zer iruditu dakidakeen zaintzailearen irudia. Hura gabe, ni bezalako pertsona bat galduta zatekeen. Ezinbestekoa da pertsona hauei laguntza ematea".


«Ordu gutxi batzuren gora-beheragatik nago ‘Teknopolis’ programan» - Goierriko Hitza : Goierriko Hitza\nSan Andres jaien atarian, festen irrika ez duela lehen bezainbestekoa aitortu du Iñaki Leturiak (Ormaiztegi, 1970). «Ondo aprobetxatutakoak gara. Gaur egun, suari putz egin behar izaten diogu». Hiru semeekin gozatzen du orain: haiei segika futbol zelaietara, edo Elegante Eguneko trajea nola probatzen duten begira. Zoriontasunaren definizioa, aitak eman zion: «18 urte, San Andres bezpera eta 5.000 pezeta poltsikoan». Eta gustuko lana ziur edukitzea.\nIkasle garaian, ‘zientzietakoa’ ala ‘letretakoa’ zinen?\nZientzietatik joan nintzen. Urretxuko Iñaki Bastarrika lagunak esaten zuen Fisika eta Kimika fede kontua direla: aditutakoa sinistu, egin eta kito. Baina niri emaitzak desberdin ateratzen zitzaizkidan! Zientziak gustuko nituen, baina hobea nintzen idazten.\nHanditan zer izan nahi zenuen?\nAstronauta. Orain gutxi Herbehereetan izan gara Teknopolis grabatzen, Europako ESA agentzian. Astronautak han ibiltzen dira. Zer izan nahi nuen ez neukan garbi. Unibertsitate garairako banekien historiak kontatzen ona nintzela. Lehen aukera Kazetaritza jarri nuen, bigarrena Enpresa Zientziak.\nAsko idatzi zalea zinen?\nTestu iruzkinetan, idatzi, idatzi eta idatzi. Orria bete, eta segi. Irudimena nagusi. Esaerak dioen bezala, ‘konbentzitu ezin badituzu, konfunditu itzazu’.\nZer harreman zenuen zientziarekin?\nEsperimentuak egiten baino gehiago, jakinmina neukan. Edozein arlori buruz, informazio mordoa irakurtzen nuen, harrapatutako guztia. Segurako osaba Ramon Leturiak Readers digest aldizkari amerikarrak zeuzkan, eta haiek leitzen nituen. Orain National Geographic hartzen dut. Denetik gustatzen zait.\nNola planteatzen duzu gai bat, ‘Teknopolis’-en lantzeko?\nJakin-minetik tiraka. Hau zergatik da horrela? galdetzen dut lehenengo. Eta gero bilatzen dut erantzuna eta horrekin lotutako historiak kontatzea. Nik ‘paketeak’ deitzen diet. Lazoa jarri, eta erreportajea hortxe duzu.\nKazetaritza Leioan eta Iruñean ikasi, eta zuzenean ETBra?\nEz. Lehenengo Euskaldunon Egunkarian ibili nintzen, Lasarten zegoenean. Lehenengo bekadunak izan ginen, Leioatik 3. kurtso ondorengo udan. 1991 izango zen. Dozena bat joan ginen. Ogitartekoa eraman eta bazkaltzen genuen, aurreko pinu azpian. Harro esaten dut Egunkaria-n lan egin nuela.\n«Jakin-minari tiraka, ‘zergatik?’ galdetzen dut lehenengo, eta gero erantzuna bilatu»\n«Jendeak nahiago ditu nobedadeak baino ondo egindako erreportajeak»\n«Enpresaritzako kurtso batek balio izan zidan telebistan lanera sartzeko»\n«Behin ere ez naiz langile finko izan. Urtetik urtera, zain beti. Bizimodu gogorra da hori»\nTelebista munduak noiz harrapatu zintuen, orduan?\nKarrera bukatutakoan, Madrilera joan nintzen telebista ikastera. Idatzi bai, baina telebista nuen buruan. Kurtso batzuk egin nituen, denetarik: kamera, ekoizpena, errealizazioa, dokumentazioa… Madril kapitala ezagutu genuen. Telebistako apustua nola irtengo zen ez nekienez, eta denbora neukanez, Enpresa Administrazioko kurtso bat ere egin nuen. Dena ahaztu zait, baina haren bidez hasi nintzen telebistan, Empresa Vasca-n.\nNola diren gauzak…\nBai, enpresako kurtso hark balio izan zidan. Gero Europa, Europa-n egon nintzen. Saio merkea zen, betetzeko. Bakarrik egiten nuen ordu erdia.\n‘Bertatik Bertara’ saioan egin zinen ospetsu.\nGoierritarra izateak lagundu zidan. Urretabizkaia ordiziarra zegoen, eta euskaraz ondo moldatuko nintzela eta, hasi nintzen. Euskaraz natural egiten duen pertsona bati ulertzen diogu behintzat eta… 9 urte egon nintzen han.\nHarrezkero, zure ibilbidea telebistari lotua joan da. Goierri Telebistan ere aritu zinen.\nBai, beti telebistan. Goierri Telebistan asko ikasi nuen. ETBn ekoiztetxeak pil-pilean hasi zirenean, Bertatik Bertara ETBk ekoiztetik produktore batengana pasatu zen. Hasieran hitz politak ziren, ez zela ezer pasatuko… Baina leku aldatzea etorri zen, eta azkenean estutzea. Pribilegiatuak ginela entzutera iritsi ginen. Azken urtean, ez nindoala esan nien, nahiago nuen etxean gelditu. Goierri Telebistara joan nintzen, ikastera, kobratu gabe. Digitalizazioa zetorren: magneto bat izatetik, dena ordenagailuan egitera pasatu zen. Gero kontratua egin zidaten, eta lanean segi nuen. Goierri Telebistan ikasi nuen digitalean editatzen eta kamera maneiatzen.\nBizibide ezegonkorra, beraz.\nGoierri utzi, eta Bi errepidean-era joan nintzen. Han ere kontratua urtetik urtera berritzen zuten. Egun batetik bestera programa kendu zuten, eta airean geratu nintzen. Bizimodu gogorra da hori. Behin ere ez naiz finko izan. Abuztu bukaeran, telefonoaren zain beti. Teknopolis-en kazetari bila zebiltzala ikusi nuen Interneten; epea arratsalde hartan bukatzen zen. Justu-justu bidali nuen, eta hartu ninduten gero. Kasualitatea zer den: ordu batzuen gora-beheragatik nago Teknopolis-en, jada 9 urtean.\nProgramak 20 urte bete ditu.\nElhuyar Fundazioko Beñat Kortabarria izan zen ideiaren sortzaile, orain Antzuolako alkate dena. Zientzia, teknologia eta dibulgazioa ardatz hartuta, Eusko Jaurlaritza eta Unibertsitatea inplikatu zituen, eta babesleak bilatu. ETBk ordutegia, emisioa eta kamera jartzen du.\nEzorduetan eman izan dute…\nNi hasi aurretik, igandean 20:00etan ematen zuten. Relax unea zen: Teknopolis lasai ikustea asteburua bukatzeko era zen. Eta funtzionatzen zuen. Baina telebistak gehiago nahi izaten du, eta futbola jarri zuten. Urte batzuk kasu gutxi eginda pasatu ditugu ETBren aldetik. Iraun dugu, eta ikusi dute ezkutatuta ere bazeukala bizia programak. Ordutegi normaltxeago batean jarri dute, eta jendeak ikusten du.\nAurten, 21. denboraldian, zer berritasun izango du saioak?\nSegitzea. Jendeari gehiago gustatzen zaio nobedade ikaragarriak baino ondo egindako erreportajeak, gai interesgarriekin. Gure balioa hori da.


Aimar Olaizola eta Jon Ander Albisu San Fermin torneoko txapeldunak - Pilotaren Txokoa\nBikoteka / SAN FERMIN\npor asierelus · Publicada 2016-07-14 · Actualizado 2016-07-16\nOlaizolaII.a eta Albisu txapeldunak, finalean Irribarria eta Barriola 22-14 menperatu ostean.\nSan Fermin torneoa hasi aurretik Aimar Olaizola ez zebilen oso ongi jokuz, ezta Jon Ander Albisu ere, baina argi utzi dute jokua guztiz berreskuratu dutela eta txisparekin dabiltzala. Izan ere, agerian geratu da biak momentu onean badabiltza bikote handiegia dela edozein bikotek hauei aurre egiteko.\nAimarrek eta Jon Anderrek hasiera ikaragarria eman diote partidari, ez diete aurkariei ezer egiteko aukerarik eman eta 12-0 jarri dira aurretik markagailuan. Irribarriak eta Barriolak garaipenean pentsatzeari utzi eta markagailua pixkat txukuntzen saiatu dira.\nPixkanaka tantoak lortzen joan dira eta markagailua txukuntzeaz aparte 11-17 hurbildu dira.\nJon Ander Albisuk oso erraz atzeratu du pilota eta Aimarrek erraz bukatu ditu tantuak, hala ere baloratzekoa izan da Irribarria eta Barriolaren esfortzua, desanimatu ordez topera saiatu baitira ahalik eta tantu gehien egin eta markagailuan hurbiltzen.\nAzkenean 22-14 irabazi du bikote urdinak. Aimar Olaizola eta Jon Ander Albisu San Ferminetako txapeldunak dira, eta Iker Irribarria eta Abel Barriola berriz, azpitxapeldunak.\nBeraz, amaitu da jada urteko feriarik politenetariko bat, politena ez bada. Egunero zaleek Iruñeako Labrit pilotalekua lepo bete dute eta kriston anbientea eta giro polita jarri baitute.\nEtiquetas: Abel BarriolaAimar OlaizolaIker IrribarriaIruñaJon Ander AlbisuLabrit\npor Ander Millan · Published 2019-07-11\nOlaizola deleita con el gancho\npor Ander Millan · Published 2017-07-10\nSiguiente historia Altuna eta Barriola bikain 5terdian\nHistoria previa Asegarce se lleva el desafio del vino en San Fermín


Aste honetako kultur ekitaldiei eustea erabaki du Orioko Udalak - Orio - Karkara.eus\nAste honetako kultur ekitaldiei eustea erabaki du Orioko Udalak\nAitziber Arzallus 2021-11-18 10:48\nEkitaldiak Eusko Jaurlaritzak agindutako neurriak beteta gauzatuko dituztela ziurtatu du udalak, eta besteak beste, distantziak gordetzen direla ziurtatzeko, edukierak murriztuko dituzte.\nAtzotik indarrean da koronabirusaren bilakaerari aurre egiteko Eusko Jaurlaritzak asteartean onartu zuen agindua. Funtsean dioena da 150etik gorako intzidentzia tasa duten herrietan zorrotz bete beharko dituztela kutsatzeak saihesteko neurriak, eta udalen ardura izango dela hori bermatu ezin den ekitaldiak galaraztea. Horren harira, Orioko Udalak bilera egin zuen atzo, eta egoera aztertu ostean, datozen egunetarako antolatutako ekitaldiei eustea erabaki du.\nHorrenbestez, gaur 18:30ean Danbolin musika eskolako ikasleen Santa Zeziliako kontzertua izango da herriko plazan; eta larunbatean 19:00etan Nogen musika taldearen kontzertua Karela kiroldegian. Ekitaldiok Eusko Jaurlaritzako Osasun sailak emandako urriaren 6ko aginduan jasotako neurriak beteta gauzatuko dituztela ziurtatu du udalak:\nMetro eta erdiko distantzia mantentzeko, edukierak murriztuko dituzte.\nEskuen higienea bermatuko dute ekitaldien hasiera eta amaieran.\nMusukoaren erabilera derrigorrezkoa izango da.\nEkitaldiak irauten duen bitartean ezingo da ez jan ezta edan ere, ura izan ezik.


Frida Kahlorenean • ZUZEU\nEz da oso normala frantsesez eta alemarieraz egindako dokumental bat zintzilikatzea hemen, baina hain egiten zait ederra eta interesgarria ARTE katean ikusitako hau, ez nukeela nahi gaia gustuko duenari aukera eman gabe geratzerik, nahiz eta Kahlo/Rivera bikotearen kontuak sarritan bistatu zaizkigun.\nMexiko hiriburuko auzoa da Coyoacan. Hantxe zeukan etxea Frida Kahlok eta hantxe aurkitu zuten aterpe joan zen mende hasierako abangoardia artistiko eta ekintzaileetako partaideek: Bretón, Rivera, Trotsky… baita Mercader hiltzaileak berak ere.\nKontua da oso gutxitan aurkitu ditudala hain ondo eginiko erretratuak, hain ongi adierazita pertsonaia historiko hauen guztien izaera benetakoak.\nFrantsesez edo alemanieraz dago, bai, fitsik ulertzen ez baduzu, gera zaitez irudien edertasunarekin, baina apurtxo bat ulertzen baduzu bi hauetako hizkuntzaren bat, ederra hartu behar duzuna gozatua!\nZer diote ingelesek Athletikaz? (eguneratua)\nZer duzu buruan “Frida Kahlorenean”-ri buruz\nLurdestxo 2012-03-09 16:45\nGauza asko daude ederrak, baina agian interesgarriena da nola kritikatzen dituen Parisen aurkitu zituen ezkerreko artista komunista burgestu haiek: Breton, Picasso, Tanguy… Ostera, Duchamp goraltzen du.\nIntersagrria, halaber, nola dioen denak ari direla bihurtzen surrealismora. Berak, ordea, ez duela sekula jakin surrealista zenik Breton joan zitzaion arte bisitan Mexikora, soilik pintatzea zuela berak gogoko…\nKahloren benetako lekua hobeto zedarritzen du bai, dokumental honek, egiazki.


Plaigne - Wikipedia, entziklopedia askea.\n43°10′25″N 1°48′42″E / 43.1736°N 1.8117°E / 43.1736; 1.811743°10′25″N 1°48′42″E / 43.1736°N 1.8117°E / 43.1736; 1.8117\nLapenne, Mirepoix, Belpech, Pécharic-et-le-Py eta Villautou\n66 (%56.9) 50 (%43.1)\nPlaigne (frantsesez eta ofizialki: Plaigne) Okzitaniako udalerri bat da. Administratiboki Frantziako Aude departamenduan dago, Okzitania eskualdean. 2013an 112 biztanle zituen.\n2007an Plaigne udalerrian erroldatutako biztanleak 121 ziren. Familiak 56 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren, 16 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 91 etxebizitza zeuden, 55 familiaren etxebizitza nagusia ziren, 30 bigarren erresidentzia ziren eta 6 hutsik zeuden. 89 etxeak ziren eta 2 apartamentuak ziren. 55 etxebizitza nagusietatik 46 bere jabearen bizilekua ziren, 5 alokairuan okupaturik zeuden eta 4 doan lagata zeuden; 1ek bi gela zituen, 12 etxek hiru zituzten, 13 etxek lau zituzten eta 29 etxek bost zituzten. 40 etxek euren parking plaza propioa zuten azpian. 25 etxetan ibilgailu bat zegoen eta 24 etxetan bat baino gehiago zituzten.\nPlaigne udalerriko biztanleria-piramidea 2009an .\n2007an lan egiteko adina zuten pertsonak 78 ziren, horien artean 47 aktiboak ziren eta 31 inaktiboak ziren. 47 pertsona aktiboetatik 41 lanean zeuden (23 gizon eta 18 emakume) eta 6 langabezian zeuden (3 gizon eta 3 emakume). 31 pertsona inaktiboetatik 12 erretiraturik zeuden, 11 ikasten zeuden eta 8 "bestelako inaktibo" gisa sailkaturik zeuden.\n2009an Plaigne udalerrian 48 unitate fiskal zeuden, 115 pertsonek osaturik. Pertsona bakoitzeko diru-sarrera fiskalaren mediana urteko 9.408 euro zen.\n2007an zeuden 6 komertzioetatik, 1 erauzte enpresa zen, 2 garraio enpresak ziren, 1 higiezinen enpresa zen eta 2 zerbitzu enpresak ziren.\n2000. urtean Plaigne udalerrian 16 nekazaritza-ustiategi zeuden, 1.152 hektarea erabiltzen.\nVillautou (2,2 km)\nPécharic-et-le-Py (2,5 km)\nLafage (4,1 km)\nPech-Luna (5,3 km)\nBelpech (5,7 km)\nLapenne (6,0 km)\nBNF: 15246826c (data)\nOrriaren azken aldaketa: 26 abendua 2021, 22:13.


Egin Erraza Squirrel Artisautza\nEgin hau erraza Pine Cone Squirrel Craft.\nJarraitu urratsez urratseko jarraibide hauek eta zuhaitz adoretsu bat sortu pinu kono bat eta beste hornidura batzuk erabiliz.\nAdina-gidaliburua: 5 urte eta gorakoa\nBeharrezko denbora: 20 minutu\nGoiko adina eta denbora jarraibideak estimazioak dira. Proiektu hau beste adinetara egokitzeko modua aldatu daiteke eta denbora gutxi edo gutxiago hartu dezake zure egoeraren arabera. Emaitzarik onenak lortzeko, urrats hauen bidez irakurri lan hau egiten hasi aurretik.\nPinu konoaren urtxintxa egiten hasi aurretik, begiratu Vincentek egindakoa. Behin zure pinu kukurutxo urtxintxa egiten duzunean, bidali irudi bat hemen agertzeko.\nHasi gaitezen ...\nHornidura biltzea zure Pine Cone Squirrel egitea.\nProiektu bat hasi baino lehen, hornidura guztiak biltzeko errazena da. Proiektu honetarako behar duzu:\n1 hazbeteko pom-pom (pinu kono handiagoa erabiltzen baduzu, pom-pom handiago bat erabili nahi duzu)\nChenille Stem bumpy\nChenille Stem erregularra\nArtisautza Kola (Hot Glue Gun eta Glue Sticks ere erabil ditzakezu)\nOld Scissors edo Wire Cutter (Chenille Stems mozteko)\nZure patiotik ateratzen zaren pinu konoekin lan egin aurretik, aholku hau irakurri nahi baduzu, haiei ezkutatzen diezazkieten nahigabeko birikak, haziak edo sabaia kentzeari utziko diozu.\nOrain hasiko gara ...\nSquirrelaren burua egitea\nSquirrelaren burua egitea.\nHasteko, 1 hazbeteko pom-pom bat itsatsi pinuen punta puntuan. Pom-pom urtxintxa burua izango da eta pinua gorputza izango da.\nEgin Squirrel Face.\nBurua itsatsita dagoenean, erabili kola, wiggle begiak burua eta sudurra (5mm pom-pom) eranskinetan eransteko.\nHow to make Squirrel's Ears.\nBelarriak jartzeko, moztu bi chenilas zurtoin zati, hazbeteko luzera, eta erdian "V" forma osatzeko. Kola "V" alderantzikatua, urtxintxaren buruaren goiko aldean, belarri itxura. Nahiago baduzu, sentitu edo artisau aparrazko txatarra ere erabil dezakezu belarriak egiteko.\nNola Squirrel-en Tail forma\nNola Squirrel-en Tail forma.\nBuztanetarako, 2 kolpeak moztu nituen chenille zurtoinetik. Erdi tolesten nituen eta muturrak elkarrekin bihurritu.\nTailoa Pine Cone Squirrel erantsita\nTailoa Pine Cone Squirrel erantsita.\nKola xilindriko zurrunbiloaren bukaerako muturrak pinu konoaren atzealdean buztana osatzeko. Buztinezko goialdean tolestu pixka bat apur bat emateko.\nSquirrel Feet egitea\nSquirrel Feet egitea.\nUrtxintxa oinak egiteko, 2 hazbeteko luzera duten 2 chenilla zurtoin moztu. Zatitu bakoitza pieza erdia eta kola beheko aldean, pinudiaren gorputz ertzaren aurrealdea.\nNola egin Squirrel Arma?\nUrtxintxa besoetan, xinilen bi pieza gehiago moztu, berriz, 2 hazbeteko luzera. Kola bat pinudi gorputzaren alde bakoitzean.\nEzkur bat Pine Cone Squirrel-en besoetara gehitzea\nEzkur bat Pine Cone Squirrel-en besoetara gehitzea.\nAmaitutakoan, ezkur txiki bat egin ezazu chenillezko zurtoin txiki bat egurrezko bead bati itsatsita. Txiki eta estu espiral batean sartu nituen tximinia-zurtoin txiki bat bota nuen. Kola ezkur urtxintxaren eskuetan.\n6 DIY Home Fall Fragrances\nHome Grown Potpourri egitea\n8 brikolajea Oktoberfest ospakizunetarako\n15 Fall Wreaths DIY dezakezu\nLerro arruntak Siziliako Defentsan\nNola erabili Paper Clay\nIkuspegi nola erabili zure argazkiak hobetzeko\nDIY Paper Starburst Kids 'Birthday Party Apaingarriak\nDoako inprimatze-lema eta zenbakiak Scrapbooking eta Cardmaking-ekin\nDa Fall-Front edo Drop-Front Desk?\nRidgid BS1400 Band Saw Tool Iritzia\nRoosevelt Clime Dime Balioak eta Prezioak\n11 Eskuliburu nagusiak Knitter bakoitzak beharko luke\nKooperatiben batzordea eta Txartelen Jokoak Zure lagunak Love izango dira\nAntique Accent Table Styles eta motak\nZure espazioa prestatzea zeramika egiteko


Siriako errefuxiatuekiko euskal elkartasuna, NBEren eta ACNURen webguneetan jasoa Siriako errefuxiatuekiko euskal elkartasuna, NBEren eta ACNURen webguneetan jasoa\nHome Gizartea Politika Siriako errefuxiatuekiko euskal elkartasuna, NBEren eta ACNURen webguneetan jasoa\nACNURen (Errefuxiatuentzako NBEren Agentzia – UNHCR) eta Brasileko NBEren webguneetan, harro sentiarazten gaituen berri horietako bat aurkitu dugu.\nEz da Erbesteratuen bilobak garela eta «gerrako euskal haurren» seme-alabak garela esaten dugun lehen aldia. Familiaren oroimenez, gerraren eta jazarpenaren ondorioz aberria utzi eta guztia utzi behar izatea zein gogorra den badakigu.\nHorregatik, albiste hau zoragarria iruditu zaigu. Asko idatzi dugu guk jasandakoetatik. Baina, era berean, etorkinen eta errefuxiatuen nazio baten kide garenez, solidarioak izateko dugun betebeharraz ere idatzi dugu.\nBadakigu, ezjakintasunak eta egoismoak, besteen sufrimenduari itsu eta gorrak eragiten dion zaratatik haratago, euskaldun gehienak solidarioak, kontzienteak, arduratsuak eta, batez ere, gizakiak direla.\nBada, pertsona horietako baten istorioa da, hots, askonahia, kexa edo oldarkortasunetik haratago, gizatasun eta elkartasun irakaspena ematen diguna. Umiltasunetik eta besteenganako maitasunetik.\nEzin dugu beste aldera begiratu. Ez giza elkartasunaren oinarrizko printzipioengatik, ez gure historia ahazteagatik. Zorionez, edo hobeto gure gizartearen konpromisoagatik, hau ez da horrela.\nBegoña Herrero horren adibide bat da. Eta halaxe kontatzen digu Zahra Mackaouik, ACNURen webgunetik eta NBEren Brasilgo webgunetik. Siriako errefuxiatu-familia bat etxean hartuta.\nGizatasun- eta elkartasun-keinu hori ez da pertsona batean geratu, baizik eta ingurune osoak aktiboki parte hartu du, Siriako gerratik ihesi alde egin behar izan zuen eta errefuxiatu-eremuen gogortasunaren berri izan duen familia batentzat babes-sarea sortuz. Zorionez, harrera-proiektu honi esker, hori iraganaren zati da.\nCaritasek eta Ellacuria Fundazioak parte hartzen dute proiektu honetan eta Ignacio Ellacuría izena du (ezin diogu uko egin gogoratzeari) , gizarte-justizia eta ahulenak defendatzeko euskal jesuita martiria. Zalantza gabe, Begoña Herrerok, honen oroimena ohoratzen du.\nKontatu beharreko istorio bat eta laguntzeko proiektu bat. Zalantza bakarra dugu: zergatik aldatu du Brasilgo NBEk ACNURek erabiltzen duen titulua?\nUNHCR – 2019/11/22 –\nPrevious articleHerminio Martínezen eta «gerrako haur» guztien omenez. Bere historiari buruzko dokumentala\nNext articleLeah Manningi omenaldia Cambridgen, «gerrako euskal haurrei» Britainia Handiko ateak ireki zien emakumea